ระเบียบกรุงเทพมหานครระเบียบกรุงเทพมหานครว่าด้วยค่าตอบแทนแก่บุคคลภายนอกที่ช่วยปฏิบัติราชการด้านการพัฒนาชุมชน พ.ศ.๒๕๓๘ โดยที่เป็นการสมควรวางระเบียบกรุงเทพมหานครว่าด้วยค่าตอบแทนแก่บุคคลภายนอกที่ช่วยปฏิบัติราชการด้านการพัฒนาชุมชนอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๖และข้อ ๗ แห่งข้อบัญญัติกรุงเทพมหานคร เรื่องค่าตอบแทนแก่บุคคลภายนอกที่ช่วยปฏิบัติราชการ พ.ศ. ๒๕๓๖ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยค่าตอบแทนแก่บุคคลภายนอกที่ช่วยปฏิบัติราชการด้านการพัฒนาชุมชนพ.ศ. ๒๕๓๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ให้ปลัดกรุงเทพมหานครรักษาการตามระเบียบนี้หมวด ๑ข้อความทั่วไป ข้อ ๕ในระเบียบนี้ บุคคลภายนอกที่ช่วยปฏิบัติราชการด้านการพัฒนาชุมชนประกอบด้วย(๑)ที่ปรึกษา(๒)อาสาสมัครพัฒนาชุมชน(๓)กรรมการชุมชนหมวด ๒กิจการที่บุคคลภายนอกมาช่วยปฏิบัติราชการ ข้อ ๖กิจการที่บุคคลภายนอกมาช่วยปฏิบัติราชการ ได้แก่(๑)การให้คำปรึกษาในกิจการต่างๆ ที่เกี่ยวข้องกับการพัฒนาชุมชนโดยที่ปรึกษา(๒)การสำรวจข้อมูลชุมชนโดยอาสาสมัครพัฒนาชุมชน(๓)การเข้าร่วมประชุมให้ข้อมูลข่าวสารในการพัฒนาชุมชนที่สำนักงานเขตหรือสำนักพัฒนาชุมชนเป็นผู้จัดการประชุมโดยกรรมการชุมชนหมวด ๓คุณสมบัติหลักเกณฑ์และวิธีการคัดเลือก ข้อ ๗บุคคลภายนอกที่ช่วยปฏิบัติราชการจะต้องมีคุณสมบัติดังต่อไปนี้(๑)ที่ปรึกษา จะต้องเป็นผู้จบการศึกษาระดับปริญญาตรีขึ้นไปที่เคยปฏิบัติงานเกี่ยวข้องกับการพัฒนาชุมชนหรือเป็นผู้มีประสบการณ์การทำงานที่เกี่ยวข้องกับการพัฒนาชุมชนไม่น้อยกว่า ๕ ปี(๒)อาสาสมัครพัฒนาชุมชน จะต้องเป็นบุคคลที่มีอายุตั้งแต่ ๑๕ ปีขึ้นไปเป็นผู้มีความประพฤติเรียบร้อยโดยคณะกรรมการชุมชนตามระเบียบกรุงเทพมหานครว่าด้วยกรรมการชุมชนรับรองไม่เป็นโรคติดต่อร้ายแรงและมีภูมิลำเนาอยู่ในชุมชนนั้นๆ(๓)กรรมการชุมชนจะต้องเป็นกรรมการชุมชนตามระเบียบกรุงเทพมหานครว่าด้วยกรรมการชุมชนข้อ ๘หลักเกณฑ์และวิธีการคัดเลือกบุคคลภายนอกที่ช่วยปฏิบัติราชการด้านการพัฒนาชุมชนให้เป็นไปดังต่อไปนี้(๑)ที่ปรึกษา ให้ปลัดกรุงเทพมหานครเป็นผู้แต่งตั้ง ทั้งนี้ให้มีที่ปรึกษาได้ไม่เกินกิจกรรมหรือโครงการละ ๔ คน(๒)อาสาสมัครพัฒนาชุมชน ให้ผู้อำนวยการสำนักพัฒนาชุมชนเป็นผู้แต่งตั้งทั้งนี้ในชุมชนหนึ่งให้มีอาสาสมัครพัฒนาชุมชนกิจกรรมหรือโครงการละไม่เกิน ๑๒ คนโดยคำนวณจากประชากร ๕๐ ครอบครัวต่ออาสาสมัครพัฒนาชุมชน ๑ คน เศษของ ๕๐ ถ้าเกิน ๒๕ให้เพิ่มอาสาสมัครพัฒนาชุมชนได้อีก ๑ คน(๓)กรรมการชุมชนจะต้องเป็นประธานกรรมการและเลขานุการตามระเบียบกรุงเทพมหานครว่าด้วยกรรมการชุมชนหรือกรรมการชุมชนทีได้รับมอบหมายจากประธานกรรมการหรือเลขานุการที่เข้าร่วมประชุมให้ข้อมูลข่าวสารในการพัฒนาชุมชนหมวด ๔หลักเกณฑ์และวิธีการในการจ่ายค่าตอบแทน ข้อ ๙การจ่ายเงินค่าตอบแทนแก่บุคคลภายนอกตามระเบียบนี้ให้กระทำได้เฉพาะแก่บุคคลภายนอกที่ช่วยปฏิบัติราชการตามวันและเวลาที่ได้ปฏิบัติงานจริงอัตราค่าตอบแทนบุคคลภายนอกที่ช่วยปฏิบัติราชการด้านการพัฒนาชุมชนให้เป็นไปตามบัญชีท้ายระเบียบนี้ข้อ ๑๐การเบิกจ่ายเงินค่าตอบแทนให้ดำเนินการตามข้อบัญญัติ กฎ ข้อบังคับระเบียบหรือคำสั่งที่กรุงเทพมหานครถือปฏิบัติหมวด ๕หลักเกณฑ์และเงื่อนไขในการเข้าปฏิบัติงานการปฏิบัติงานและการสิ้นสุดการปฏิบัติงาน ข้อ ๑๑การเข้าปฏิบัติงาน การปฏิบัติงานและการสิ้นสุดการปฏิบัติงานให้เป็นไปตามที่หัวหน้าหน่วยงานเจ้าของเรื่องกำหนด และอยู่ภายใต้เงื่อนไขดังต่อไปนี้(๑)ที่ปรึกษา ให้ปฏิบัติงานวันละไม่เกิน ๓ ชั่งโมง(๒)อาสาสมัครพัฒนาชุมชน ให้ปฏิบัติงานไม่น้อยกว่าวันละ๘ ชั่วโมง(๓)กรรมการชุมชนให้เข้าร่วมประชุมตามกำหนดที่สำนักงานเขตหรือสำนักพัฒนาชุมชนเป็นผู้จัดการประชุมข้อ ๑๒ในกรณีที่มีเหตุพิเศษสมควรปฏิบัติเป็นอย่างอื่น หรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปประกาศ ณ วันที่ ๒๑กุมภาพันธ์ พ.ศ. ๒๕๓๘ร้อยเอก กฤษฎา อรุณวงษ์ ณ อยุธยาผู้ว่าราชการกรุงเทพมหานครประเภทรายจ่ายรายการอัตรา (บาท)หมายเหตุค่าตอบแทน๑. ที่ปรึกษาเบิกจ่ายได้คนละ ชั่วโมงละ๓๐๐๒[๒]. อาสาสมัครพัฒนาชุมชนเบิกจ่ายได้คนละ วันละตามอัตราแรงงานขั้นต่ำที่กระทรวงแรงงานและสวัสดิการสังคมกำหนด๓. กรรมการชุมชนเบิกจ่ายได้ คนละ ครั้งละ๒๐๐สำนักงานพัฒนาชุมชนและสำนักงานเขตแล้วแต่กรณี เบิกจ่ายได้เดือนละไม่เกิน ๑ ครั้งระเบียบกรุงเทพมหานครว่าด้วยค่าตอบแทนแก่บุคคลภายนอกที่ช่วยปฏิบัติราชการด้านการพัฒนาชุมชน(ฉบับที่ ๒) พ.ศ. ๒๕๓๘[๓]วชิระ/จัดทำ๖ มีนาคม ๒๕๕๐[๑] ราชกิจจานุเบกษาเล่ม ๑๑๒/ตอนที่ ๒๓ ง/หน้า ๔๕/๒๑ มีนาคม ๒๕๓๘[๒] บัญชีค่าตอบแทนแก่บุคคลภายนอกที่ช่วยปฏิบัติราชการด้านการพัฒนาชุมชนรายการที่ ๒ แก้ไขเพิ่มเติมโดยระเบียบกรุงเทพมหานครว่าด้วยค่าตอบแทนแก่บุคคลภายนอกที่ช่วยปฏิบัติราชการด้านการพัฒนาชุมชน(ฉบับที่ ๒) พ.ศ. ๒๕๓๘[๓] ราชกิจจานุเบกษาเล่ม ๑๑๓/ตอนที่ ๘ ง/หน้า ๓๒/๒๕ มกราคม ๒๕๓๙